TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis an

2013/0297 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an

seasamh ón gComhairle i dtaca le glacadh Togra le haghaidh Rialachán ó Pharlaimint na hEorpa agus ón gComhairle lena leasaítear Rialachán (CE) Uimh. 91/2003 maidir le staidreamh i ndáil le hiompar d’iarnród, i dtaca le sonraí faoi earraí, faoi phaisinéirí agus faoi thionóiscí a bhailiú

(Téacs atá ábhartha maidir le LEE)

1.Cúlra

An dáta a tíolacadh an togra chuig Parlaimint na hEorpa agus chuig an gComhairle COM(2013) 611– 2013/297(COD) 30 Lúnasa 2013 Dáta na tuairime ó Choiste Eacnamaíoch agus Sóisialta na hEorpa: Neamhbhainteach Dáta an tseasaimh ó Pharlaimint na hEorpa, an chéad léamh: 11 Márta 2014 An dáta a tíolacadh an togra leasaithe: Neamhbhainteach An dáta a glacadh an seasamh ón gComhairle: 18 Iúil 2016

2.Cuspóir an togra ón gCoimisiún

Is é is aidhm don togra ón gCoimisiún ná Rialachán (CE) Uimh. 91/2003 a mhodhnú chun an creat reachtach atá ann faoi láthair maidir le staidreamh Eorpach i ndáil le hiompar d’iarnród a thabhairt cothrom le dáta, a shimpliú agus a bharrfheabhsú agus chun é a ailíniú leis an gConradh ar Fheidhmiú an Aontais Eorpaigh (CFAE), a mhéid a bhaineann le cumhachtaí tarmligthe agus le cumhachtaí cur chun feidhme.

Leis an Rialachán atá beartaithe, thabharfaí de chumhacht don Choimisiún gníomhartha tarmligthe a ghlacadh chun na sainmhínithe agus na tairseacha maidir le tuairisciú a oiriúnú, chun ábhar na nIarscríbhinní a leasú, agus chun an fhaisnéis atá le soláthar a shonrú.

Lena chois sin, thabharfaí cumhachtaí cur chun feidhme don Choimisiún d'fhonn coinníollacha aonfhoirmeacha a áirithiú maidir le sonrú na faisnéise atá le soláthar chun na tuarascálacha maidir le cáilíocht agus inchomparáideacht na dtorthaí a tháirgeadh, i gcomhréir leis an nós imeachta scrúdúcháin a leagtar síos in Airteagal 5 de Rialachán (AE) Uimh. 182/2011.

3.Tráchtanna maidir leis an seasamh ón gComhairle

3.1Tráchtanna ginearálta

Tá an seasamh ón gComhairle, ar thaobh amháin, de réir an chomhaontaithe ar tháinig an Chomhairle, Coiste Iompair agus Turasóireachta Pharlaimint na hEorpa agus an Coimisiún air sa phlé trípháirteach an 24 Bealtaine 2016 agus, ar an taobh eile, de réir an Chomhaontaithe Idirinstitiúidigh nua maidir le Reachtóireacht Níos Fearr ar an 13 Aibreán 2016.

Teacht ar chomhthuiscint le Parlaimint na hEorpa maidir le roinnt na faisnéise idir Eurostat, an Ghníomhaireacht Eorpach Iarnróid (ERA) agus Ard-Stiúrthóireacht na Soghluaisteachta agus an Iompair (AS MOVE) trí Mheabhrán Comhthuisceana (MC) déthaobhach an tsaincheist ba mhó a chuir moill ar an gcomhad.

Thángthas ar chomhréiteach ar deireadh agus síníodh dhá mheabhrán, meabhrán amháin idir Eurostat agus AS MOVE agus meabhrán eile idir Eurostat agus ERA. Trí na meabhráin seo, tugadh an ráthaíocht do Pharlaimint na hEorpa go ndéanfar próiseáil ar na sonraí a d'iarr sí agus go gcuirfear ar fáil iad.

Ní áirítear sa téacs aon tagairt shainráite do na meabhráin chomhthuisceana, ach tagraítear do “comhaontuithe comhair iomchuí maidir le gníomhaíochtaí staidrimh” i gceann de na haithrisí.

Ghlac an Chomhairle a seasamh ar an gcéad léamh an 18 Iúil 2016.

Tá an seasamh ón gComhairle inghlactha don Choimisiún.

3.2Tráchtanna maidir leis na leasuithe a ghlac Parlaimint na hEorpa